סקואליקורקס

סקואליקורקס (שם מדעי: Squalicorax; מילולית: "כריש עורב") הוא סוג של כריש נכחד שחי בים בקרטיקון העליון שבסוף עידן המזוזואיקון לפני 112-66 מיליון שנה. כריש זה היה קרוב משפחה של העמלץ הלבן והיה שייך לסדרתו - דמויי עמלץ.

מאפיינים 
כריש זה נמצא באורך 2-5 מטר והיה בעל שיניים גדולות, בעלות רכסים קטנים ומשוננות, שבצורתם הזכירו את שיני הכריש הטיגרי. שאר גופו דמה לגופם של דמויי העמלצים. שיניים אלה נמצאו באירופה, צפון אפריקה ואמריקה הצפונית.

הוא היה טורף על בתקופתו סמוך למים הרדודים אך גם אכל נבלות פה ושם, כפי שנראה היה ממאובן של הדרוזאור שעל עצמותיו התגלו סימני נשיכה מכריש זה, כנראה לאחר שטבע במים. הוא ניזון גם מצבי ים, מוסזאוריים קטנים, איכתיוזאוריים, עופות ים ודגים שונים.

בתרבות 
כריש זה מופיע בסדרה מפלצות ים של נייג'ל מארוון שם הוא טורף הספראורניס.
הוא מופיע בסרט מפלצות ים שם הוא נטרף על ידי טילוזאורוס.
בנוסף הוא מופיע בסדרה מהפכת הדינוזאורים שם הוא טורף טילוזאורים צעירים אך נטרף על ידי נקבה בוגרת.

קישורים חיצוניים

בעלי חיים שתוארו ב-1939
טקסונים שתוארו בידי גילברט פרסי וויטליי
דמויי עמלץ פרהיסטוריים
בעלי חיים שחיו בקרטיקון עליון
דמויי כריש מהמזוזואיקון
מאובני טקסונים שתוארו ב-1939